संक्षेप करने के लिए दस्तावेज़: अस्पताल के निदेशक ने कहा कि खून के थक्के हटा दिए गए हैं और रक्त स्राव भी रोक दिया गया है.

शुक्रवार को किए गए एक स्कैन में पता चला था कि अरियल शेरॉन की स्थिति बिगड़ गई है जिसके बाद उनका ऑपरेशन करना करना पड़ा जो चार घंटे तक चला.



पहले डॉक्टरों ने उम्मीद जताई थी कि सप्ताह के अंत तक शेरॉन की स्थिति में ख़ास फ़र्क़ नहीं आएगा और उनकी योजना शेरॉन को कम से कम रविवार तक अचेत रखने की थी.

हदासाह अस्पताल में अरियल शेरॉन के दोनों बेटों समेत परिवार के अन्य सदस्य मौजूद हैं.

बुधवार को तबीयत ख़राब होने के बाद शेरॉन को अस्पताल में भर्ती करवाया गया था और सात घंटे तक उनका ऑपरेशन चला था.

एहुद ओल्मर्ट इस समय कार्यवाहक प्रधानमंत्री के तौर पर काम कर रहे हैं.

भविष्य

इसराइल सरकार ने कहा है कि प्रधानमंत्री अरियल शेरॉन की बीमारी के बावजूद वो उनकी नीतियों को लागू करना जारी रखेगी.

मध्य पूर्व मामलों के बीबीसी संपादक का कहना है कि इसराइली लोग आपात स्थितियों से निपटने में निपुण हैं लेकिन इसराइल के राजनीतिक परिदृश्य में शेरॉन का नहीं होना बहुत अहम बात होगी.

संवाददाताओं का कहना है कि शेरॉन के सहयोगी इस बात को मानकर चल रहे हैं कि हो सकता है कि शेरॉन अब काम करने में सक्षम ना हों.

ऐसा माना जा रहा था कि अरियल शेरॉन की कदिमा पार्टी मार्च में होने वाले चुनाव जीत लेगी.

लेकिन शुक्रवार को एक इसराइली अख़बार में प्रकाशित सर्वेक्षण के मुताबिक़ एहुद ओल्मर्ट के नेतृत्व में कदिमा पार्टी 120 में से 39 सीटें ही जीत पाएगी जबकि लेबर को 20 और लिकुड को 16 सीटें मिलेंगी.

एहुद ओल्मर्ट ने शुक्रवार को अरियल शेरॉन के सहयोगी शिमॉन पेरेस से भी बातचीत की.

शेमॉन पेरेस ने कहा कि वे शेरॉन के स्वास्थ्य को लेकर चिंतित हैं.

\nसंक्षेप उसी भाषा में जिसमें दस्तावेज़ है:
इसराइल के प्रधानमंत्री अरियल शेरॉन का उपचार कर रहे डॉक्टरों ने कहा है कि दूसरे ऑपरेशन के बाद शेरॉन की हालत में सुधार हुआ है. पर डॉक्टरों ने ये भी बताया कि उनकी स्थिति अब भी गंभीर बनी हुई है.